Halloween (film z roku 1978)

Halloween (slov. názov aj Predvečer sviatku všetkých svätých) je názov hororového filmu USA z roku 1978. Natočil ho americký režisér John Carpenter, na scenári sa podieľal spoločne s Debrou Hill. Hlavnú úlohu si zahrala Jamie Lee Curtisová a Donald Pleasence.

Dej sa odohráva v malom americkom mestečku Haddonfield, v ktorom sa jednej chladnej noci, počas osláv sviatku Halloween, stane brutálna vraždy. Mladý, len šesťročný Michael Myers zavraždí kuchynským nožom svoju staršiu sestru. Nasleduje príchod rodičov a odvoz Michaela do ústavu Smith Grove.

V ústave si Michaela berie na starosť doktor Samuel Loomis (Donald Pleasence), uznávaný a rešpektovaný psychiater. Jeho pokusy o kontakt s týmto nanajvýš podivným pacientom však nikam nevedú. Loomis si na základe pozorovaní uvedomuje, že jediné čo sa skrýva v Michaelovej mysli, je "čisté zlo". Opisuje ho ako človeka s temnou bledou tvárou bez emócíí a najčiernejšími očami – očami diabla.

V roku 1978, pätnásť rokov po halloweenskej tragédii, sa teraz už dospelému 21-ročnému Michaelovi Myersovi podarí uniknúť zo svojej cely. Úniku predchádza zúrivé besnenie, následkom ktorého je Michaelova cela úplne zdemolovaná a veľa pacientov vyhnaných von zo sanatória. Napadnutá je aj Loomisová asistentka Marion. Ten sa k veľkej nevôli riaditeľa Smith Grove okamžite vydáva po Michaelových stopách. Je totiž jasné, že tento psychicky narušený a mimoriadne nebezpečný jedinec si to namieril späť do svojho rodného mestečka, kde je odhodlaný pokračovať v tom, čo tu pred pätnástimi rokmi začal.

Po príchode do Haddonfieldu Loomis okamžite kontaktuje miestneho šerifa Lee Bracketta a obaja sa spoločne vydávajú pátrať po Michaelovi. V starom dome Myersových nachádzajú mŕtveho, zohaveného psa, čo doktor Loomis následne okomentuje slovami: „He came home.“ (Prišiel domov). Ide o jednu z dnes už klasických hlášok celej série.

Tmavá noc sa nezadržateľne blíži a opäť pôjde o noc strašidiel a duchov. Je totiž 31. október a v Haddonfielde – ako aj v celej Amerike – sa opäť slávi Halloween. Stredobodom záujmu Michaela sa túto noc stanú tri mladé študentky: tichá Laurie Strode (Jamie Lee Curtis), Lynda Van der Klok a Anne Brackett, šerifová dcéra. Všetky sú nerozlučné kamarátky a vo voľnom čase si privyrábajú ako opatrovateľky detí. Práve na Laurie je zameraná všetká pozornosť halloweenského diabla; je to totiž jeho sestra, hoci ona sama o tom zatiaľ nevie.

Zatiaľ čo Loomis s Brackettom a zvyškom policajného oddelenia dôkladne prehľadávajú jednotlivé ulice, Michael sa v temných zákutiach chystá rozpútať peklo. Pri jeho ceste k Laurie je postupne brutálne zavraždená Anne, Lynda a jej priateľ Bob. Záverečné scény filmu patria neustálemu unikaniu bezmocnej dievčiny, ktoré vyvrcholí zdrvujúcou scénou, kedy Loomis opäť stretáva svojho niekdajšieho pacienta – rozhodne to však nebude naposledy.

Ide o nízkorozpočtový film, ktorý krátko po svojom uvedení zarobil milióny dolárov a dodnes sa teší obrovskej fanúšikovskej základni. To, na čom stavia je predovšetkým temná atmosféra (v celom snímku je len minimum krvi); tú sa Carpenterovi s jeho minimalistickým prístupom a dôrazom na detaily podarilo doviesť k úplnej dokonalosti. Obzvlášť záverečné scény sledovania a neskôr aj prenasledovania Laurie sú doslova dychberúce.

Halloween sa dočkal aj ďalších ôsmich pokračovaní, ale kvalite originálu sa podarilo priblížiť len máloktorému z nich.

Pozri aj 
 Halloween II
 Halloween III
 Halloween 4
 Halloween 5
 Halloween 6: Prekliatie Michaela Myersa
 Halloween: H20
 Halloween: Vzkriesenie
 Halloween (film z roku 2007)

Externé odkazy 
 Oficiálna stránka celej série

Filmy USA